CELEX: 52016PC0742
Language: mt
Date: 2016-11-29
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara applikazzjoni min-Netherlands – EGF/2016/005 NL/Drenthe Overijssel Retail

IL-KUMMISSJONI EWROPEA
            Brussell, 29.11.2016
            COM(2016) 742 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni min-Netherlands – EGF/2016/005 NL/Drenthe Overijssel Retail
            
               
         
         
            
               MEMORANDUM TA’ SPJEGAZZJONI
            
            
               KUNTEST TAL-PROPOSTA
            
            
               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014–2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).
            
            
               2.Fit-12 ta’ Lulju 2016, in-Netherlands ippreżentaw l-applikazzjoni EGF/2016/005 NL/Drenthe Overijssel Retail għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat fid-Diviżjoni 47 tal-NACE Reviżjoni 2 (Kummerċ bl-imnut, għajr ta’ vetturi bil-mutur u muturi) fir-reġjuni tal-livell NUTS 2 ta' NL13 - Drenthe u NL21 - Overijssel fin-Netherlands.
            
            
               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. 
            
            
               SOMMARJU TAL-APPLIKAZZJONI
            
            
                     
                        Applikazzjoni tal-FEG
                     
                  
                  
                     
                        EGF/2016/005 NL/Drenthe Overijssel Retail
                     
                  
               
                     
                        Stat Membru
                     
                  
                  
                     
                        In-Netherlands
                     
                  
               
                     
                        Reġjun(i) ikkonċernat(i) (il-livell NUTS 2
                           3
                        )
                     
                  
                  
                     
                        NL13 - Drenthe 
                     
                     
                        NL21 — Overijssel
                     
                  
               
                     
                        Data tal-preżentazzoni tal-applikazzjoni
                     
                  
                  
                     
                        It-12 ta' Lulju 2016
                     
                  
               
                     
                        Data ta’ konferma tal-wasla tal-applikazzjoni
                     
                  
                  
                     
                        It-12 ta' Lulju 2016
                     
                  
               
                     
                        Data tat-talba għal informazzjoni addizzjonali
                     
                  
                  
                     
                        Il-15 ta' Lulju 2016
                     
                  
               
                     
                        Data ta’ skadenza għall-għoti tal-informazzjoni addizzjonali
                     
                  
                  
                     
                        Is-6 ta' Settembru 2016
                     
                  
               
                     
                        Data ta’ skadenza għat-tlestija tal-valutazzjoni
                     
                  
                  
                     
                        Id-29 ta' Novembru 2016
                     
                  
               
                     
                        Kriterju ta’ intervent
                     
                  
                  
                     
                        L-Artikolu 4(1)(b) tar-Regolament tal-FEG
                     
                  
               
                     
                        Għadd ta’ intrapriżi kkonċernati
                     
                  
                  
                     
                        6
                     
                  
               
                     
                        Is-settur(i) tal-attività ekonomika
                     
                     
                        (Id-Diviżjoni tal-NACE Reviżjoni 2)
                           4
                        
                     
                  
                  
                     
                        Id-Diviżjoni 47 – Kummerċ bl-imnut, għajr ta’ vetturi bil-mutur u muturi
                     
                     
                  
               
                     
                        Perjodu ta’ referenza (disa’ xhur):
                     
                  
                  
                     
                        Mill-1 ta' Awwissu 2015 – sal-1 ta' Mejju 2016
                     
                  
               
                     
                        Għadd ta’ sensji matul il-perjodu ta’ referenza (a)
                     
                  
                  
                     
                        1 096
                     
                  
               
                     
                        Għadd ta’ sensji qabel jew wara l-perjodu ta’ referenza (b)
                     
                  
                  
                     
                        0
                     
                  
               
                     
                        Għadd totali ta’ sensji 
                     
                  
                  
                     
                        1 096
                     
                  
               
                     
                        Għadd totali ta’ benefiċjarji eliġibbli
                     
                  
                  
                     
                        1 096
                     
                  
               
                     
                        Għadd totali ta’ benefiċjarji fil-mira
                     
                  
                  
                     
                        800
                     
                  
               
                     
                        Għadd ta’ żgħażagħ fil-mira barra mill-edukazzjoni, impjieg jew taħriġ (NEETs)
                     
                  
                  
                     
                        0
                     
                  
               
                     
                        Baġit għas-servizzi personalizzati (EUR)
                     
                  
                  
                     
                        2 910 000
                     
                  
               
                     
                        Baġit għall-implimentazzjoni tal-FEG
                           5
                         (EUR)
                     
                  
                  
                     
                        121 250
                     
                  
               
                     
                        Baġit totali (EUR)
                     
                  
                  
                     
                        3 031 250
                     
                  
               
                     
                        Kontribuzzjoni tal-FEG (60 %) (EUR)
                     
                  
                  
                     
                        1 818 750
                     
                  
               
               VALUTAZZJONI TAL-APPLIKAZZJONI
            
            
               Il-Proċedura
            
            
               4.Fit-12 ta’ Lulju 2016, in-Netherlands ippreżentaw l-applikazzjoni EGF/2016/005 NL/Drenthe Overijssel Retail fi żmien 12-il ġimgħa mid-data li fiha l-kriterji ta’ intervent stabbiliti fl-Artikolu 4 tar-Regolament tal-FEG ġew issodisfati. Il-Kummissjoni kkonfermat il-wasla tal-applikazzjoni fl-istess jum u talbet informazzjoni addizzjonali mingħand in-Netherlands fil-15 ta’ Lulju 2016. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il ġimgħa mill-wasla tal-applikazzjoni sħiħa li fiha l-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja tiskadi fid-29 ta’ Novembru 2016.
            
            
               Eliġibbiltà tal-applikazzjoni
            
            
               L-intrapriżi u l-benefiċjarji kkonċernati
            
            
               5.L-applikazzjoni tikkonċerna 1 096 ħaddiem li ngħataw is-sensja fis-settur ekonomiku kklassifikat taħt id-Diviżjoni 47 tal-NACE Reviżjoni 2 - Kummerċ bl-imnut, għajr ta’ vetturi bil-mutur u muturi. Is-sensji li ngħataw jinsabu fir-reġjuni tal-livell NUTS 2 ta’ NL13 - Drenthe u NL21 - Overijssel.
            
            
                     
                        L-intrapriżi u l-għadd ta’ sensji matul il-perjodu ta’ referenza
                     
                  
               
                     
                        Aktiesport (Drenthe)
                     
                  
                  
                     
                        41
                     
                  
                  
                     
                        Perry Sport (Drenthe)
                     
                  
                  
                     
                        19
                     
                  
               
                     
                        Aktiesport (Overijssel)
                     
                  
                  
                     
                        84
                     
                  
                  
                     
                        Perry Sport (Overijssel)
                     
                  
                  
                     
                        36
                     
                  
               
                     
                        Dolcis (Drenthe)
                     
                  
                  
                     
                        19
                     
                  
                  
                     
                        Scapino (Drenthe)
                     
                  
                  
                     
                        209
                     
                  
               
                     
                        Dolcis (Overijssel)
                     
                  
                  
                     
                        44
                     
                  
                  
                     
                        Scapino (Overijssel)
                     
                  
                  
                     
                        213
                     
                  
               
                     
                        Manfield (Drenthe)
                     
                  
                  
                     
                        11
                     
                  
                  
                     
                        V&D (Drenthe)
                     
                  
                  
                     
                        125
                     
                  
               
                     
                        Manfield (Overijsse)
                     
                  
                  
                     
                        27
                     
                  
                  
                     
                        V&D (Overijssel)
                     
                  
                  
                     
                        268
                     
                  
               
                     
                        L-għadd totali ta’ intrapriżi: 6
                     
                  
                  
                     
                        L-għadd totali ta’ sensji: 
                     
                  
                  
                     
                        1 096
                     
                  
               
                     
                        L-għadd totali ta’ persuni li jaħdmu għal rashom li l-attività tagħhom waqfet: 
                     
                  
                  
                     
                        0
                     
                  
               
                     
                        L-għadd totali ta’ ħaddiema eliġibbli u persuni li jaħdmu għal rashom: 
                     
                  
                  
                     
                        1 096
                     
                  
               
               Il-kriterji ta’ intervent
            
            
               6.In-Netherlands ippreżentaw l-applikazzjoni skont il-kriterji ta’ intervent tal-Artikolu 4(1)(b) tar-Regolament dwar il-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fid-Diviżjoni tal-NACE Reviżjoni 2 u li jinsabu f’żewġ reġjuni kontigwi li huma definiti fil-livell NUTS 2 fi Stat Membru. Kien hemm 1 096 sensja kkombinati fir-reġjuni tal-livell NUTS 2 ta' NL13 – Drenthe u NL21 – Overijssel. Il-perjodu ta’ referenza ta’ disa’ xhur għall-applikazzjoni huwa mill-1 ta’ Awwissu 2015 sal-1 ta’ Mejju 2016.
            
            
               Il-kalkolu tas-sensji u tal-waqfien tal-attività
            
            
               7.L-1 096 sensja kollha matul il-perjodu ta’ referenza ġew ikkalkolati mid-data tan-notifika tas-sensji kollettivi li fiha l-impjegatur, skont l-Artikolu 3(1) tad-Direttiva tal-Kunsill 98/59/KE
                  6
               , innotifika bil-miktub lill-awtorità pubblika kompetenti bis-sensji kollettivi ppjanati. In-Netherlands ikkonfermaw qabel id-data tat-tlestija tal-valutazzjoni mill-Kummissjoni, li dawn l-1 096 sensja kienu ġew tabilħaqq mogħtija.
            
            
               Benefiċjarji eliġibbli
            
         
         
            
               8.L-għadd totali ta’ benefiċjarji eliġibbli huwa ta’ 1 096.
            
            
               Rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009
            
            
               9.Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, in-Netherlands isostnu li l-bejgħ bl-imnut huwa settur li jinsab fi kriżi. Is-settur kellu jħabbat wiċċu ma' bidliet fundamentali u għad għandu diffikultajiet kbar biex jindirizza dawn il-bidliet. Id-diffikultajiet kellhom influwenza sostanzjali u negattiva fuq l-impjiegi fis-settur. 
            
            
               10.F’dawn l-aħħar snin kien hemm tibdil sinifikanti fis-sentimenti tal-konsumaturi, bħalma huma t-tnaqqis tal-bejgħ fil-kategorija tal-prezz medju u l-popolarità dejjem tikber tax-xiri minn fuq l-internet. L-iżvilupp ta’ żoni kummerċjali ġodda f’ħafna bliet Olandiżi barra miċ-ċentri tal-ibliet u t-tnaqqis fil-fiduċja tal-konsumaturi
                  7
                fl-ekonomija affettwaw ukoll b'mod negattiv il-pożizzjoni tas-settur tal-bejgħ bl-imnut tradizzjonali. 
            
            
               11.In-Netherlands isostnu li s-settur finanzjarju Olandiż, peress li huwa attur globali, huwa marbut bir-regoli internazzjonali, inklużi r-regoli għal riżervi finanzjarji, sabiex jissodisfa l-istandards internazzjonali l-ġodda. Għaldaqstant, il-banek għandhom inqas riżorsi milli kellhom qabel biex jiffinanzjaw l-ekonomija.
            
            
               12.In-Netherlands isostnu li l-banek saru aktar kawti fir-rigward ta' għoti ta' kreditu lill-kumpaniji
                  8
               . Fil-każijiet kollha ta' falliment fis-settur tal-bejgħ bl-imnut ma seta' jingħata l-ebda kreditu ulterjuri jew ristrutturar ta’ kreditu. Dan kien dovut għar-regoli bankarji aktar stretti, li ġew implimentati bħala riżultat tal-kriżi finanzjarja u ekonomika. Analiżi reċenti turi t-tendenza li dejjem qed tonqos ta' għoti ta' kreditu minn banek Olandiżi ewlenin
                  9
               . 
            
            
               13.Il-pożizzjoni finanzjarja dgħajfa tal-ħwienet il-kbar għamlitha impossibbli li jsir investiment f’tipi oħra ta’ ħwienet biex jinkisbu l-bidliet meħtieġa u biex jerġgħu jkunu kompetittivi.
            
            
               14.Sal-lum, is-settur tal-NACE 47 kien is-suġġett ta’ sitt applikazzjonijiet tal-FEG; kollha bbażati fuq il-kriżi finanzjarja u ekonomika globali
                  10
               .
            
            
               Avvenimenti li wasslu għas-sensji u l-waqfien tal-attività
            
            
               15.Minkejja li s-suq tax-xogħol Olandiż qed jirkupra bil-mod mill-kriżi f’ċerti setturi l-effetti għadhom viżibbli. Kien biss dan l-aħħar li xi setturi bħal dawk bl-imnut bdew verament ibatu mill-konsegwenzi tal-kriżi finanzjarja u ekonomika. 
            
            
               16.Ir-raġunijiet ewlenin għall-iżvilupp negattiv imsemmi hawn fuq fis-settur tal-bejgħ bl-imnut huma l-iżvilupp tad-dħul negattiv tal-konsumaturi, ikkawżat mill-kriżi finanzjarja u ekonomika, flimkien mal-pożizzjoni tad-dejn tagħhom
                  11
               . Il-fiduċja tal-konsumaturi qed tonqos ukoll, kif ukoll il-kapaċità tal-akkwist tagħhom
                  12
               . Fl-ewwel perjodu kienu biss il-ħwienet iż-żgħar li batew mill-kriżi finanzjarja u ekonomika iżda dan l-aħħar qed ibatu wkoll il-ħwienet il-kbar
                  13
               . 
            
            
               17.Fis-settur tal-bejgħ bl-imnut Olandiż ġew innotati bosta sensji matul dawn l-aħħar ftit xhur. Il-ħwienet ewlenin tas-settur jinsabu f'falliment, li wasslu għal għadd totali ta’ 27 052
                  14
                sensja matul il-perjodu 2011–2015. 
            
            
               18.Matul il-kriżi finanzjarja u ekonomika, l-indikaturi għall-fiduċja tal-konsumaturi naqsu għall-ewwel darba fil-perjodu 2011–2013. Fl-2014, il-fiduċja rkuprat xi ftit iżda xorta waħda baqgħet negattiva. Fl-2014, il-bejgħ ta’ oġġetti tal-konsum fis-settur tal-bejgħ bl-imnut irkupra xi ftit għal +1 %, wara x-xejra tal-fiduċja tal-konsumatur
                  15
               .
            
            
               19.Fl-2016 reġa' hemm tnaqqis fil-fiduċja tal-konsumaturi
                  16
               . Il-volum tal-oġġetti mibjugħin fis-settur tal-bejgħ bl-imnut segwa din it-tendenza minn -2 % (2011) għal -4 % (2013). Fl-2014 ix-xiri minn fuq l-internet ikkontribwixxa għal irkupru żgħir. Madankollu, l-akkwisti xorta għadhom 2.7 % taħt il-livell tal-2008, is-sena meta bdiet il-kriżi finanzjarja u ekonomika
                  17
               . 
            
            
               20.Il-konsum ta’ oġġetti li jinbiegħu bl-imnut, speċjalment fil-medda tal-prodotti ta' prezz medju, għadu batut minħabba l-kriżi
                  18
               . Ir-raġuni prinċipali għal dan hija s-sitwazzjoni tad-dħul tal-konsumaturi li sejra għall-agħar u t-tnaqqis potenzjali tagħhom li jixtru oġġetti tal-konsum
                  19
               . Kif qed jintwera, l-iżvilupp dinamiku tal-kapaċità tal-akkwist għadu ma rkuprax mill-iżvilupp tad-dħul negattiv fis-snin 2008-2013.
            
            
               21.Dan l-effett negattiv ta’ tnaqqis fil-kapaċità tal-akkwist huwa intensifikat mill-pożizzjoni tad-dejn għolja tal-unità domestika medja tan-Netherlands. Il-biċċa l-kbira ta’ dawn id-djun jikkonċernaw l-ipoteki
                  20
               . Il-pożizzjoni tad-dejn u t-tnaqqis fl-affidabbiltà tal-unitajiet domestiċi kellhom effett negattiv qawwi fuq is-settur tal-bejgħ bl-imnut. 
            
            
               22.Minn meta bdiet il-kriżi, fallew 5 200
                  21
                ħanut tal-bejgħ bl-imnut, li minnhom l-akbar ħwienet ġew affettwati biss reċentement. 
            
            
               23.Uħud mill-akbar ħwienet tal-bejgħ bl-imnut fallew sa tmiem l-2015. L-analiżi turi l-għaxar akbar fallimenti fis-settur tal-bejgħ bl-imnut matul is-snin, l-għadd ta’ fergħat/ħwienet li ngħalqu u l-għadd ta’ impjiegi mitlufa
                  22
               . Ix-xejra tal-fallimenti kienet diġà għaddejja f'nofs tal-kriżi (2011–2013), fejn l-ewwel intlaqtu l-iżgħar ktajjen tal-ħwienet tal-bejgħ bl-imnut u issa dawk ikbar (2015–2016)
                  23
               . 
            
            
               L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi
            
            
               24.Fiż-żewġ provinċji, is-settur tal-bejgħ bl-imnut huwa wieħed mill-akbar setturi fl-ekonomija reġjonali
                  24
               . Miċ-ċifri jidher li s-settur tal-kummerċ (li jinkludi s-settur tal-bejgħ bl-imnut) hu t-tieni l-akbar settur fi Drenthe, li fih 7 800 fergħa u 37 410 impjiegi fl-2015 u l-akbar wieħed f’Overijssel bi 19 400 fergħa u 104 000 impjieg. Mill-2013 ’il quddiem ix-xejra fl-għadd ta’ fergħat hija waħda negattiva fi Drenthe. 
            
         
         
            
               25.Kemm Drenthe kif ukoll Overijssel ibatu b'mod konsiderevoli speċjalment minn fallimenti fis-settur tal-bejgħ bl-imnut. Is-sehem tal-impjiegi ta' dan is-settur fiż-żewġ provinċji huwa konsiderevoli u t-telf ta’ impjiegi għaldaqstant għandu effett negattiv qawwi fuq l-ekonomija taż-żewġ reġjuni. B’mod partikolari t-telf ta’ ħwienet fil-qalba tal-ibliet
                  25
                għandu influwenza negattiva qawwija fuq l-ekonomija reġjonali.
            
            
               26.Fil-provinċja ta’ Overijssel, il-kummerċ juri tendenza żgħira ta' titjib fl-għadd ta’ fergħat kif ukoll fl-impjiegi. Madankollu, din ix-xejra hija kkawżata prinċipalment mill-fergħat tal-ikel, is-supermarkits u l-bejgħ fuq l-internet. Is-sensji huma kkawżati mill-fergħat l-oħra tas-settur tal-bejgħ bl-imnut bħall-ħwienet tal-bejgħ bl-imnut mhux tal-ikel, l-oġġetti kulturali u ta’ rikreazzjoni, il-ħwienet tat-tagħmir tal-informatika u l-komunikazzjoni, il-ħwienet tat-tagħmir domestiku
                  26
               .
            
            
               27.L-għadd totali ta’ impjiegi fi Drenthe għadu qed jonqos, filwaqt li f’Overijssel jista' jiġi nnotat irkupru żgħir ta’ impjiegi fl-2015 meta mqabbel mal-2013 meta seħħ l-akbar telf ta’ impjiegi.
            
            
               28.L-għadd ta’ fallimenti fis-settur tal-bejgħ bl-imnut għandu impatt konsiderevoli fuq l-ekonomija u fuq is-suq tax-xogħol taż-żewġ provinċji. Is-sehem tas-settur tal-bejgħ bl-imnut fl-impjiegi totali ta’ Drenthe u ta’ Overijssel huwa ta’ bejn 17 u 19 %
                  27
               . L-iżvilupp tal-impjiegi (2015–2016) fis-settur tas-servizzi tal-konsumatur, li jinkludi l-bejgħ bl-imnut, għar-reġjuni ta' Drenthe u ta' Overijssel għadu lura meta mqabbel mal-medja Olandiża b'1 %
                  28
               .
            
            
               29.Kemm Drenthe kif ukoll Overijssel juru li l-għadd totali ta’ impjiegi naqas. Is-sensji fis-settur tal-bejgħ bl-imnut ikkontribwixxew għal dan l-iżvilupp
                  29
               . 
            
            
               30.Fis-settur tal-bejgħ bl-imnut, iż-żieda totali tal-benefiċċji tal-qgħad għall-2015 kienet ta' 410 għal Drenthe u 905 għal Overijssel. Fl-2016 sa Marzu din iż-żieda kienet ta’ 711 għal Drenthe u 1 435 għal Overijssel
                  30
               . Bosta ħwienet fallew sa tmiem l-2015 - bidu tal-2016. Fl-ewwel tliet xhur tal-2016, tista' tiġi nnutata żieda qawwija fil-benefiċċji tal-qgħad meta mqabbel mas-sena 2015 kollha. B’kollox 1 121 persuna qiegħda fi Drenthe u 2 340 f’Overijssel kellhom japplikaw għall-benefiċċji tal-qgħad fi żmien 15-il xahar. Jekk inqisu s-settur tal-kummerċ - inkluż dak tal-imnut - iċ-ċifri huma saħansitra iktar inkwetanti. 
            
            
               31.L-għadd totali ta’ persuni li sfaw qiegħda fl-aħħar sena żdied ferm aktar f’Overijssel milli fi Drenthe
                  31
               . Fir-rigward tas-settur tal-bejgħ bl-imnut, is-sensji ma kinux previsti. Uħud mill-akbar ħwienet sofrew mill-konsegwenzi negattivi tal-kriżi finanzjarja u ekonomika preċedenti, iżda l-falliment tagħhom kien kompletament imprevedibbli, partikolarment b’notifika tant qasira u b'għadd kbir ta’ sensji.
            
            
               Benefiċjarji fil-mira u azzjonijiet proposti
            
            
               Benefiċjarji fil-mira
            
            
               32.L-għadd stmat ta’ ħaddiema ssensjati li huma mistennija jipparteċipaw fil-miżuri huwa ta' 800. It-tqassim ta' dawn il-ħaddiema skont is-sess, iċ-ċittadinanza u l-grupp ta’ età huwa kif ġej:
            
            
               
            
                     
                        Kategorija
                     
                  
                  
                     
                        Għadd ta' 
                           benefiċjarji fil-mira*
                     
                  
               
                     
                        Sess:
                     
                  
                  
                     
                        Irġiel:
                     
                  
                  
                     
                        570
                     
                  
                  
                     
                        (71,2 %)
                     
                  
               
                     
                  
                  
                     
                        Nisa:
                     
                  
                  
                     
                        230
                     
                  
                  
                     
                        (28,8 %)
                     
                  
               
                     
                        Ċittadinanza:
                     
                  
                  
                     
                        Ċittadini tal-UE:
                     
                  
                  
                     
                        800
                     
                  
                  
                     
                        (100 %)
                     
                  
               
                     
                  
                  
                     
                        mhux ċittadini tal-UE:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                     
                  
                  
                     
                  
                  
                     
                  
                  
                     
                  
               
                     
                        Grupp ta’ età:
                     
                  
                  
                     
                        15–24 sena:
                     
                  
                  
                     
                        492
                     
                  
                  
                     
                        (61,5 %)
                     
                  
               
                     
                  
                  
                     
                        25–29 sena:
                     
                  
                  
                     
                        45
                     
                  
                  
                     
                        (5,6 %)
                     
                  
               
                     
                  
                  
                     
                        30–54 sena:
                     
                  
                  
                     
                        198
                     
                  
                  
                     
                        (24,8 %)
                     
                  
               
                     
                  
                  
                     
                        55-64 sena:
                     
                  
                  
                     
                        64
                     
                  
                  
                     
                        (8,0 %)
                     
                  
               
                     
                  
                  
                     
                        iktar minn 64 sena:
                     
                  
                  
                     
                        1
                     
                  
                  
                     
                        (0,1 %)
                     
                  
               
               *:% huwa mqarreb għall-eqreb numru sħiħ
            
            
               Eliġibbiltà tal-azzjonijiet proposti
            
            
               33.L-azzjonijiet proposti, deskritti hawnhekk, jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.
            
            
               34.Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin: 
            
            
               –Dħul: din il-miżura se tikkategorizza l-parteċipanti skont il-kapaċitajiet, il-potenzjali u l-perspettivi tax-xogħol tagħhom. Kull dħul se jikkonkludi b’parir. 
            
            
               –Assistenza għat-tfittix ta’ impjieg u ġestjoni tal-każijiet: din il-miżura se tibda b’offerta għal programm personalizzat. Fost l-oħrajn, se tinkludi t-tħejjija ta’ dokumenti ta’ trasferiment, it-taħriġ intensiv dwar kif wieħed għandu japplika għal impjieg, l-organizzazzjoni tas-swieq tax-xogħol u l-ikkuntattjar intensiv ta' impjegaturi.
            
            
               –Grupp tal-mobilità: din il-miżura tikkonsisti fi grupp flessibbli għal dawk li qed ifittxu impjieg u għall-impjegaturi b’impjiegi temporanji. Dan is-servizz jista’ jintuża għal użu flessibbli. Din il-miżura se tipprovdi esperjenza ta' xogħol (taħriġ mill-ġdid) lill-ħaddiema u se tgħinhom biex jippreżentaw lilhom infushom lil impjegaturi ġodda. 
            
            
               –Assistenza għar-rikollokament: din il-miżura se toffri orjentazzjoni għall-impjiegi, konsulenza u taħriġ ta’ kompetenza fuq ix-xogħol.
            
         
         
            
               –Taħriġ u taħriġ mill-ġdid: din il-miżura se tipprovdi taħriġ, taħriġ mill-ġdid u faċilitajiet edukattivi oħrajn, għas-settur tal-bejgħ bl-imnut u għal profili okkupazzjonali ġodda, bħat-trasport, is-servizzi tal-IT, il-professjonijiet tekniċi u oħrajn.
            
            
               –Taħriġ u kkowċjar relatati mal-promozzjoni tal-intraprenditorija: xi wħud mill-parteċipanti jistgħu jużaw il-ħiliet u l-esperjenza kummerċjali tagħhom biex jibdew in-negozju tagħhom stess. Din il-miżura se tipprovdilhom taħriġ u kkowċjar, billi tiżviluppa l-ħiliet tagħhom, tfassal pjan ta’ negozju sostenibbli u billi tiggwidahom fil-proċeduri leġiżlattivi.
            
            
               –Għotja għall-promozzjoni tal-intraprenditorija: din il-miżura se tagħti għotja biex tkopri l-ispejjeż tal-investiment, jekk il-parteċipant jikseb il-ħiliet meħtieġa u jkollu pjan ta’ negozju sostenibbli. 
            
            
               35.Il-pakkett ta’ miżuri msemmija hawn fuq huwa addizzjonali għas-servizzi regolari pprovduti għal persuni li ngħataw is-sensja. Dawn il-miżuri huma personalizzati u mmirati lejn ħaddiema li jkunu ngħataw is-sensja.
            
            
               Baġit stmat
            
            
               36.L-ispejjeż totali stmati huma ta’ EUR 3 031 250, li jinkludu n-nefqa għas-servizzi personalizzati ta’ EUR 2 910 000 u n-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar ta’ EUR 121 250.
            
            
               37.Il-kontribuzzjoni finanzjarja totali mitluba mill-FEG hija ta’ EUR 1 818 750 (60 % tal-ispejjeż totali).
            
            
                     
                        Azzjonijiet
                     
                  
                  
                     
                        Għadd stmat ta’ parteċipanti
                     
                  
                  
                     
                        Spiża stmata għal kull parteċipant*
                        (EUR)
                     
                  
                  
                     
                        Spejjeż totali stmati
                     
                     
                        (EUR) 
                     
                  
               
                     
                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)
                     
                  
               
                     
                        Dħul (Dħul)
                     
                  
                  
                     
                        800
                     
                  
                  
                     
                        356
                     
                  
                  
                     
                        285 000
                     
                  
               
                     
                        Assistenza għat-tfittix ta’ impjieg u ġestjoni tal-każijiet (Trajectbegeleiding reintegratie)
                     
                  
                  
                     
                        800
                     
                  
                  
                     
                        1 006
                     
                  
                  
                     
                        805 000
                     
                  
               
                     
                        Grupp tal-mobilità (Mobiliteitspool)
                     
                  
                  
                     
                        200
                     
                  
                  
                     
                        3 310
                     
                  
                  
                     
                        662 000
                     
                  
               
                     
                        Assistenza għar-rikollokament (Outplacement begeleiding)
                     
                     
                  
                  
                     
                        50
                     
                  
                  
                     
                        1 600
                     
                  
                  
                     
                        80 000
                     
                  
               
                     
                        Taħriġ u taħriġ mill-ġdid (Scholing en cursussen)
                     
                  
                  
                     
                        180
                     
                  
                  
                     
                        3 611
                     
                  
                  
                     
                        650 000
                     
                  
               
                     
                        Taħriġ u kkowċjar relatati mal-promozzjoni tal-intraprenditorija (Promotie, cursussen en begeleiding ondernemerschap)
                     
                  
                  
                     
                        25
                     
                  
                  
                     
                        2 120
                     
                  
                  
                     
                        53 000
                     
                  
               
                     
                        Għotja għall-promozzjoni tal-intraprenditorija (Toelage ondernemerschap)
                     
                  
                  
                     
                        25
                     
                  
                  
                     
                        15 000
                     
                  
                  
                     
                        375 000
                     
                  
               
                     
                        Subtotal (a):
                     
                     
                        Perċentwal tal-pakkett ta’ servizzi personalizzati 
                     
                  
                  
                     
                        –
                     
                  
                  
                     
                        2 910 000
                     
                  
               
                     
                  
                  
                     
                  
                  
                     
                        (100 %)
                     
                  
               
                     
                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)
                     
                  
               
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
               
                     
                        Subtotal (b):
                     
                     
                        Perċentwal tal-pakkett ta’ servizzi personalizzati:
                     
                  
                  
                     
                        –
                     
                  
                  
                     
                        0
                     
                  
               
                     
                  
                  
                     
                  
                  
                     
                        (0 %)
                     
                  
               
                     
                         Azzjonijiet skont l-Artikolu 7(4) tar-Regolament tal-FEG
                     
                  
               
                     
                        1. Attivitajiet ta' tħejjija
                     
                  
                  
                     
                        –
                     
                  
                  
                     
                        0
                     
                  
               
                     
                        2. Ġestjoni
                     
                  
                  
                     
                        –
                     
                  
                  
                     
                        30 312
                     
                  
               
                     
                        3. Informazzjoni u pubbliċità
                     
                  
                  
                     
                        –
                     
                  
                  
                     
                        60 625
                     
                  
               
                     
                        4. Kontroll u rapportar
                     
                  
                  
                     
                        –
                     
                  
                  
                     
                        30 313
                     
                  
               
                     
                        Subtotal (c):
                     
                     
                        Perċentwal tal-ispejjeż totali:
                     
                  
                  
                     
                        –
                     
                  
                  
                     
                        121 250
                     
                  
               
                     
                  
                  
                     
                  
                  
                     
                        (4 %)
                     
                  
               
                     
                        Spejjeż totali (a + b + c):
                     
                  
                  
                     
                        –
                     
                  
                  
                     
                        3 031 250
                     
                  
               
                     
                        Kontribuzzjoni tal-FEG (60 % tal-ispejjeż totali)
                     
                  
                  
                     
                        –
                     
                  
                  
                     
                        1 818 750
                     
                  
               
               *: iċ-ċifri huma mqarrba għall-eqreb ċifra sħiħa
            
            
               38.In-Netherlands ikkonfermaw li huma ma jipprevedux benefiċċji u sussidji għal ħlasijiet.
            
            
               39.In-Netherlands ikkonfermaw li l-ispejjeż tal-investimenti għall-ħaddiema li jaħdmu għal rashom, il-ftuħ ta' negozji u l-akkwiżizzjoni minn impjegati mhux se jaqbżu l-EUR 15 000 għal kull benefiċjarju.
            
            
               Perjodu ta’ eliġibbiltà tan-nefqa
            
            
               40.In-Netherlands bdew jipprovdu s-servizzi personalizzati lill-benefiċjarji fil-mira fit-22 ta’ Awwissu 2016. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mit-22 ta’ Awwissu 2016 sat-12 ta’ Lulju 2018.
            
            
               41.In-Netherlands bdew iġarrbu n-nefqa amministrattiva sabiex jimplimentaw il-FEG fit-22 ta’ Awwissu 2016. Għalhekk, in-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar għandha tkun eliġibbli għal kontribuzzjoni finanzjarja mill-FEG mit-22 ta’ Awwissu 2016 sat-12 ta’ Jannar 2019. 
            
            
               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni
            
            
               42.Is-sorsi ta’ kofinanzjament nazzjonali huma l-gvernijiet lokali taż-żewġ provinċji kkonċernati u r-rappreżentanti tas-settur. Huma se jagħmlu kofinanzjament ta' 40 % tal-ispejjeż.
            
            
               43.In-Netherlands ikkonfermaw li l-miżuri deskritti hawn fuq, li jirċievu kontribuzzjoni finanzjarja mill-FEG, mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.
            
            
               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-isħab soċjali kif ukoll l-awtoritajiet lokali u reġjonali
            
            
               44.In-Netherlands indikaw li l-applikazzjoni, b’mod partikolari l-pakkett ikkoordinat ta’ servizzi personalizzati, tħejjiet b’konsultazzjoni mal-partijiet ikkonċernati, is-sħab soċjali u r-rappreżentanti tas-settur tal-bejgħ bl-imnut u tar-reġjuni
                  32
               . 
            
            
               45.L-Aġenzija tal-Assigurazzjoni tal-Impjegati (UWV), li hija responsabbli għar-reġistrazzjoni tal-ħaddiema li ngħataw is-sensja, ikkonsultat mal-ħaddiema li ngħataw is-sensja. Inventarju tan-natura u tad-daqs tal-problema tħejjew flimkien mal-UWV.
            
         
         
            
               46.Saru għadd ta’ laqgħat mar-rappreżentanti tas-settur u tar-reġjuni (provinċji). Tħejja wkoll pjan biex iżid il-possibilitajiet għall-ħaddiema li ngħataw is-sensja sabiex jerġgħu jiġu impjegati mill-ġdid.
            
            
               Sistemi ta’ ġestjoni u kontroll
            
            
               47.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Hija identika għall-istruttura tal-FSE. L-ispejjeż relatati ma’ dawn l-attivitajiet huma inklużi fl-ispejjeż totali tal-proġett. In-Netherlands innotifikaw lill-Kummissjoni li l-ġestjoni se ssir mill-Aġenzija tal-Ministeru għall-Affarijiet Soċjali u l-Impjiegi (Agentschap SZW). 
            
            
               48.Il-kontroll finanzjarju se jsir mid-Direttur Ġenerali tal-Aġenzija tal-Intrapriżi tan-Netherlands (RVO, Rijksdienst voor Ondernemend Nederland) bħala awtorità ta’ ċertifikazzjoni. L-awtorità tal-awditjar indipendenti se tkun id-Direttur tal-Aġenzija tal-Awditjar fil-Ministeru tal-Finanzi.
            
            
               49.Ma hemm l-ebda baġit separat allokat għall-parti tal-politika tal-proġett mill-Ministeru għall-Affarijiet Soċjali u l-Impjiegi. Dan huwa meqjus bħala parti mill-ħidma tagħhom. Id-dipartiment għar-Regolamentazzjoni tal-Impjegati huwa responsabbli għall-FEG b’mod ġenerali.
            
            
               Impenji pprovduti mill-Istat Membru kkonċernat
            
            
               50.In-Netherlands ipprovdew l-assigurazzjonijiet kollha meħtieġa fir-rigward ta' dawn li ġejjin: 
            
            
               –il-prinċipji tat-trattament ugwali u tan-nondiskriminazzjoni se jiġu rispettati fl-aċċess għall-azzjonijiet proposti u fl-implimentazzjoni tagħhom,
            
            
               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,
            
            
               –l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħrajn tal-Unjoni u mhu se jitħalla jsir l-ebda finanzjament doppju,
            
            
               –l-azzjonijiet proposti se jkunu kumplimentari għall-azzjonijiet iffinanzjati mill-Fondi Strutturali,
            
            
               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.
            
            
               IMPLIKAZZJONI BAĠITARJA
            
            
               Proposta baġitarja
            
            
               51.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  33
               .
            
            
               52.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 1 818 750, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.
            
            
               53.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  34
               .
            
            
               Atti relatati
            
            
               54.Fl-istess waqt li se tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta lill-Parlament Ewropew u lill-Kunsill proposta għal trasferiment tal-ammont ta’ EUR 1 818 750 fil-linja baġitarja rilevanti.
            
            
               55.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.
            
         
         
            
               Proposta għal
            
            
               DEĊIŻJONI TAL-PARLAMENT EWROPEW U TAL-KUNSILL
            
            
               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni min-Netherlands – EGF/2016/005 NL/Drenthe Overijssel Retail
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea,
            
            
               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  35
               , u b'mod partikolari l-Artikolu 15(4) tiegħu,
            
            
               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  36
               , u b'mod partikolari l-punt 13 tiegħu,
            
            
               Wara li kkunsidraw il-proposta tal-Kummissjoni Ewropea,
            
            
               Billi:
            
            
               (1)Il-Fond Ewropew ta’ Aġġustament għall-Globalizzazzjoni (“FEG”) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom waqfet b’riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi finanzjarja u ekonomika globali ġdida, u biex jiġu mgħejjuna fir-riintegrazzjoni tagħhom fis-suq tax-xogħol.
            
            
               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  37
               .
            
            
               (3)Fit-12 ta’ Lulju 2016, in-Netherlands ippreżentaw applikazzjoni għall-mobilizzazzjoni tal-FEG, fir-rigward ta’ sensji fis-settur ekonomiku kklassifikat fid-Diviżjoni 47 (Kummerċ bl-imnut, għajr ta’ vetturi bil-mutur u muturi) tal-Klassifikazzjoni statistika tal-attivitajiet ekonomiċi fil-Komunità Ewropea (“NACE”) Reviżjoni 2 fir-reġjuni tal-livell NUTS 2 (Klassifikazzjoni Komuni ta' Unitajiet Territorjali għall-Istatistika)
                  38
                ta' NL13 - Drenthe u NL21 - Overijssel fin-Netherlands. Din ġiet issupplimentata b’informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.
            
            
               (4)Għalhekk il-FEG għandu jiġi mmobilizzat sabiex tiġi pprovduta kontribuzzjoni finanzjarja ta’ EUR 1 818 750 fir-rigward tal-applikazzjoni mressqa min-Netherlands.
            
            
               (5)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,
            
            
               ADOTTAW DIN ID-DEĊIŻJONI: 
            
            
               Artikolu 1
            
            
               Għall-baġit ġenerali tal-Unjoni għas-sena finanzjarja 2017, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 1 818 750 f’approprjazzjonijiet ta’ impenn u ta’ pagament.
            
            
               Artikolu 2
            
            
               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Din għandha tapplika minn [the date of its adoption]*.
            
            
               
                  39Magħmul fi Brussell,
            
         
         
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  ĠU L 347, 20.12.2013, p. 855.
               
               
                  
                     (2)
                  Skont it-tifsira tal-Artikolu 3 tar-Regolament tal-FEG.
               
               
                  
                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).
               
               
                  
                     (4)
                  ĠU L 393, 30.12.2006, p. 1.
               
               
                  
                     (5)
                  Skont ir-raba’ paragrafu tal-Artikolu 7 tar-Regolament (UE) Nru 1309/2013.
               
               
                  
                     (6)
                  Id-Direttiva tal-Kunsill 98/59/KE tal-20 ta’ Lulju 1998 dwar l-approssimazzjoni tal-liġijiet tal-Istati Membri dwar redundancies kollettivi (ĠU L 225, 12.8.1998, p. 16).
               
               
                  
                     (7)
                  
                  
                        
                     
                        https://www.cbs.nl/nl-nl/nieuws/2016/11/consumentenvertrouwen-daalt-opnieuw
                     
                  
               
               
                  
                     (8)
                  Il-Bank Nazzjonali Olandiż (DNB). 
                  
                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#
                  
               
               
                  
                     (9)
                  Ċifri mill-Bank Nazzjonali Olandiż (DNB). 
                  
                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#
                  
               
               
                  
                     (10)
                  EGF/2010/010_CZ/Unilever, EGF/2010/016_ES/Aragón retail, EGF/2011/004_EL/ALDI Hellas, EGF/2014/009_EL/Sprider stores. EGF/2014/013_EL/Odyssefs Fokas, EGF/2015/011_GR/Supermarket Larissa
               
               
                  
                     (11)
                  Stqarrija għall-istampa tas-CBS tat-8 ta' Lulju 2015 dwar il-pożizzjoni tad-dejn tal-unitajiet domestiċi Olandiżi. 
                  
                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm
                  
               
               
                  
                     (12)
                  Retail sector prognoses (Pronjożi tas-settur tal-bejgħ bl-imnut), Economic Agency ABN-AMRO Sonny Duijn. It-22 ta' Jannar 2016
               
               
                  
                     (13)
                  Pronjożi tas-settur tal-bejgħ bl-imnut, Aġenzija Ekonomika ABN-AMRO Sonny Duijn. It-22 ta’ Jannar 2016.
               
               
                  
                     (14)
                  
                  
                     http://www.consultancy.nl/nieuws/11992/de-25-grootste-faillissementen-van-retailketens-en-winkels
                  
               
               
                  
                     (15)
                  Ċifri tas-CBS dwar “koopkrachtontwikkeling” Marzu 2016: 
                  
                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G
                  
               
               
                  
                     (16)
                  
                  
                        
                     
                        https://www.cbs.nl/nl-nl/nieuws/2016/11/consumentenvertrouwen-daalt-opnieuw
                     
                  
               
               
                  
                     (17)
                  Enfażi fuq il-konsum, Aġenzija Ekonomika ABN-AMRO Mathijs Deguelle u Nico Klene. L-iżvilupp tal-volum tal-bejgħ bl-imnut. L-24 ta’ Jannar 2014. Pronjożi tas-settur tal-bejgħ bl-imnut, Aġenzija Ekonomika ABN-AMRO Sonny Duijn paragrafu 1. It-22 ta’ Jannar 2016.
               
               
                  
                     (18)
                  Ċifri tas-CBS dwar “koopkrachtontwikkeling” Marzu 2016. 
                  
                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G
                  
               
               
                  
                     (19)
                  Stqarrija għall-istampa tas-CBS tat-8 ta’ Lulju 2015 dwar il-pożizzjoni tad-dejn tal-unitajiet domestiċi tan-Netherlands: 
                  
                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm
                  
               
               
                  
                     (20)
                  
                  
                     https://www.cbs.nl/nl-nl/nieuws/2015/28/schulden-huishoudens-nemen-weer-iets-toe
                  
                  https://www.cbs.nl/en-gb/news/2015/28/overall-household-debt-marginally-up
               
               
                  
                     (21)
                  
                  
                     http://www.consultancy.nl/nieuws/11992/de-25-grootste-faillissementen-van-retailketens-en-winkels
                  
               
               
                  
                     (22)
                  
                  
                     http://www.consultancy.nl/nieuws/11992/de-25-grootste-faillissementen-van-retailketens-en-winkels
                  
               
               
                  
                     (23)
                  
                  
                     http://overijssel.databank.nl/jive/jivereportcontents.ashx?report=home
                  
                   Theme economy
               
               
                  
                     (24)
                  
                  
                     http://www.lisa.nl/data/gratis-data/overzicht-lisa-data-per-provincie
                  
               
               
                  
                     (25)
                  Enfażi fuq il-konsum, Aġenzija Ekonomika ABN-AMRO Mathijs Deguelle u Nico Klene. L-iżvilupp tal-volum tal-bejgħ bl-imnut. L-24 ta’ Jannar 2014.
               
               
                  
                     (26)
                  
                  
                     http://statline.cbs.nl/Statweb/publication/?DM=SLNL&PA=81804NED&D1=a&D2=0-2,5,29&D3=172-188&VW=T
                  
               
               
                  
                     (27)
                  
                  
                     http://www.lisa.nl/include/nl/bibliotheek/4._LISA_Groot-_en_detailhandel_2014.pdf
                  
               
               
                  
                     (28)
                  Pronjożi tas-Suq tax-Xogħol tal-UWV 2015-2016 Paġna 52
               
               
                  
                     (29)
                  Ċifri minn UWV April 2016
               
               
                  
                     (30)
                  Ċifri minn UWV April 2016
               
               
                  
                     (31)
                  Ċifri minn UWV April 2016
               
               
                  
                     (32)
                  L-organizzazzjonijiet ikkonsultati: L-Unjoni tal-Impjegaturi/Intraprendituri Olandiża, l-Aġenzija tal-Assigurazzjoni tal-Impjegati, l-organizzazzjoni professjonali tas-settur tal-bejgħ bl-imnut, il-Federazzjoni Olandiża tat-Trade Unions/Diviżjoni Drenthe, il-Federazzjoni Nazzjonali tat-Trade Unions Insara, l-awtoritajiet reġjonali.
               
               
                  
                     (33)
                  ĠU L 347, 20.12.2013, p. 884.
               
               
                  
                     (34)
                  ĠU C 373, 20.12.2013, p. 1.
               
               
                  
                     (35)
                  ĠU L 347, 20.12.2013, p. 855.
               
               
                  
                     (36)
                  ĠU C 373, 20.12.2013, p. 1.
               
               
                  
                     (37)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014–2020 (ĠU L 347, 20.12.2013, p. 884).
               
               
                  
                     (38)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).
               
               
                  
                     (39)
                   Date to be inserted by the Parliament before the publication in OJ.